CELEX: 32021R1909
Language: lt
Date: 2021-11-04 00:00:00
Title: Tarybos įgyvendinimo reglamentas (ES) 2021/1909 2021 m. lapkričio 4 d. kuriuo įgyvendinama Reglamento (ES) 2016/44 dėl ribojamųjų priemonių atsižvelgiant į padėtį Libijoje 21 straipsnio 1 dalis

2021 11 4   
               
               
                  LT
               
               
                  Europos Sąjungos oficialusis leidinys
               
               
                  LI 389/1
               
            
         TARYBOS ĮGYVENDINIMO REGLAMENTAS (ES) 2021/1909
         2021 m. lapkričio 4 d.
         kuriuo įgyvendinama Reglamento (ES) 2016/44 dėl ribojamųjų priemonių atsižvelgiant į padėtį Libijoje 21 straipsnio 1 dalis
         EUROPOS SĄJUNGOS TARYBA,
         atsižvelgdama į Sutartį dėl Europos Sąjungos veikimo,
         atsižvelgdama į 2016 m. sausio 18 d. Tarybos reglamentą (ES) 2016/44 dėl ribojamųjų priemonių atsižvelgiant į padėtį Libijoje, kuriuo panaikinamas Reglamentas (ES) Nr. 204/2011 (1), ypač į jo 21 straipsnio 1 dalį,
         atsižvelgdama į Sąjungos vyriausiojo įgaliotinio užsienio reikalams ir saugumo politikai pasiūlymą,
         kadangi:
         
                     (1)
                  
                  
                     2016 m. sausio 18 d. Taryba priėmė Reglamentą (ES) 2016/44;
                  
               
                     (2)
                  
                  
                     2021 m. spalio 25 d. Jungtinių Tautų Saugumo Tarybos (toliau – JT ST) komitetas, įsteigtas pagal JT ST rezoliuciją 1970 (2011), įtraukė vieną asmenį į asmenų ir subjektų, kuriems taikomos ribojamosios priemonės, sąrašą;
                  
               
                     (3)
                  
                  
                     todėl Reglamento (ES) 2016/44 II priedas turėtų būti atitinkamai iš dalies pakeistas,
                  
               PRIĖMĖ ŠĮ REGLAMENTĄ:
         
            1 straipsnis
            Reglamento (ES) 2016/44 II priedas iš dalies keičiamas taip, kaip išdėstyta šio reglamento priede.
         
         
            2 straipsnis
            Šis reglamentas įsigalioja jo paskelbimo Europos Sąjungos oficialiajame leidinyje dieną.
         
         
            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2021 m. lapkričio 4 d.
            
               
                  Tarybos vardu
               
               
                  Pirmininkas
               
               G. DOVŽAN
            
         
         
            (1)  OL L 12, 2016 1 19, p. 1.
      
      
         
            PRIEDAS
            Į Reglamento (ES) 2016/44 II priede pateiktą sąrašą įtraukiamas šis asmuo:
            
               „29. Vardas, pavardė: 1: Osama 2: Al Kuni 3: Ibrahim 4: n. d.
               
               
                  Laipsnis: Al Nasr sulaikymo centro Zavijoje viršininkas Pareigos: n. d. Gim. data: 1976 m. balandžio 4 d.Gim. vieta: Tripolis (Libija) Dar žinomas kaip (pakankama tapatybei nustatyti).: a) Osama Milad b) Osama al-Milad c) Osama Zawiya d) Osama Zawiyah e) Osama al Kuni Dar žinomas kaip (gali būti nepakankama tapatybei nustatyti): n. d. Pilietybė: Libijos Paso Nr.: n. d. Nacionalinis identifikavimo Nr.: n. d. Adresas: Zavija (Libija) Įtraukimo į sąrašą data: 2021 m. spalio 25 d.Kita informacija: Faktiškai vadovaudamas Al Nasr sulaikymo centrui šis asmuo tiesiogiai ir (arba) per pavaldinius dalyvavo vykdant veiksmus, kuriais pažeidžiama taikytina tarptautinė žmogaus teisių teisė, arba veiksmus, kurie laikomi žmogaus teisių pažeidimais Libijoje, arba juos rėmė. Šis asmuo veikė dviejų į sąrašą įtrauktų asmenų, glaudžiai susijusių su Zavijos tinklo vykdoma prekybos žmonėmis veikla, būtent Mohamed Kashlaf (LYi.025) ir Abdulrahman al Milad (LYi.026), naudai, jų vardu arba jiems vadovaujant. Įtrauktas į sąrašą pagal Rezoliucijos 1970 15 ir 17 punktus (draudimas keliauti, turto įšaldymas).
               Įtrauktas į sąrašą pagal Rezoliucijos 2213 (2015) 11 punkto a ir f papunkčius; Rezoliucijos 2441 (2018) 11 punktą.
               
                  Papildoma informacija
               
               Faktiškai vadovaudamas Al Nasr sulaikymo centrui šis asmuo tiesiogiai ir (arba) per pavaldinius dalyvavo vykdant veiksmus, kuriais pažeidžiama taikytina tarptautinė žmogaus teisių teisė, arba veiksmus, kurie laikomi žmogaus teisių pažeidimais Libijoje, arba juos rėmė. Šis asmuo veikė dviejų į sąrašą įtrauktų asmenų, glaudžiai susijusių su Zavijos tinklo vykdoma prekybos žmonėmis veikla, būtent Mohamed Kashlaf (LYi.025) ir Abdulrahman al Milad (LYi.026), naudai, jų vardu arba jiems vadovaujant. Daugelį metų Al Nasr sulaikymo centras Zavijoje buvo minimas viešai ir konfidencialiose ataskaitose aprašant migrantų ir prieglobsčio prašytojų padėtį Libijoje, įskaitant kankinimus, seksualinį smurtą bei smurtą dėl lyties ir prekybą žmonėmis. Humanitarinės organizacijos ir prekybos žmonėmis aukos nuolat nurodydavo šį asmenį kaip faktinį sulaikymo centro viršininką. Trims Al Nasr sulaikymo centre dirbusiems asmenims buvo skirtos laisvės atėmimo bausmės už migrantų kankinimą sulaikymo centre.“